《秀亭秋怀十五首》
元代·方回

天欲兴苍姬，一家三圣人。
扶持用礼乐，行苇于焉臻。
有国八百年，终亦化为秦。
末俗夸神仙，吐故以纳新。
彭门讫有冢，瀛洲浩无津。
羽衣还缑山，举家不得亲。
君幸有美酒，何不频沾唇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。